EkBass/fiwiki-20250220-pages-articles huggingface dataset:
Bonde

Bonde on seuraavien henkilöiden sukunimi: * Carl Bonde (1581–1652), ruotsalainen valtaneuvos, vuorikollegion presidentti ja Laihian vapaaherra * Carl Bonde (1648–1699), ruotsalainen kuninkaan neuvos * Carl Bonde (1872–1957), ruotsalainen kouluratsastaja * Carl Bonde af Björnö (1741–1791), ruotsalainen kreivi, valtaneuvos, marsalkka ja Vaasan hovioikeuden presidentti * Carl Tordinpoika Bonde (k. noin 1445), ruotsalainen valtaneuvos, laamanni ja Raaseporin linnan päällikkö * Gustav Bonde (1620–1667), valtiovaranhoitaja * Gustaf Bonde (1682–1764), maaherra, Gustav Bonden (1620–1667) pojanpoika * Gustaf Bonde (1698–1772), kamariherra, Sävstaholmin herra * Gustaf Bonde (1911–1977), ruotsalainen diplomaatti ja suurlähettiläs * Jens-Peter Bonde (1948–2021), tanskalainen poliitikko * Kaarle VIII Knuutinpoika Bonde (1408 t. 1409 – 1470), Ruotsin kuningas * Karl Bonde (1648–1699), ruotsalainen kuninkaan neuvos * Karl Johan Bonde (1811–1867), suomalainen maanviljelijä ja valtiopäivämies * Lina Bonde (s. 1990), suomalainen runoilija * Tord Rörikinpoika Bonde (k. 1417), ruotsalainen valtaneuvos * Tord Karlsson (Bonde) (k. 1456), ritari, valtaneuvos ja marski * Tord Magnusson Bonde (k. 1545 tai 1546), laamanni ja valtaneuvos * Thord C:son Bonde (1900–1969), ruotsalainen sotilas
Karl Tordinpoika Bonde

Carl Tordinpoika Bonde (k. noin 1445) oli ruotsalainen valtaneuvos ja laamanni. Hän oli Raaseporin linnan päällikkö 1437–1441. Bonde kuului unionipuolueeseen ja oli Eerik Pommerilaisen kannattaja. Hänen vaikutuksestaan Kaarle Knuutinpoika luopui suunnitelmistaan päästä kuninkaaksi ja luovutti vallan Kristoffer Baijerilaiselle.Facta2001, WSOY 1981, 2. osa palsta 595 == Lähteet == == Aiheesta muualla == *Svenskt biografiskt lexikon Luokka:Ruotsalaiset tuomarit Luokka:Valtaneuvokset Luokka:Suomen linnanvoudit ja linnanpäälliköt Luokka:Syntymävuosi tuntematon Luokka:Vuonna 1445 kuolleet
Noyen-sur-Seinen ruuhet

Noyen-sur-Seinen ruuhet ovat muinaisten ruuhien jäänteet, jotka löydettiin Seinen maatuneesta putajasta eli sivuhaarasta. Paikalla suoritettiin arkeologisilla pelastuskaivauksia, joiden aikana löydettiin kivikautinen asuinpaikka ja paljon orgaanisesta materiaalista valmistettuja esineitä. Ensimmäinen ruuhi löydettiin 1984 ja toinen 1992. Ensimmäinen ruuhi osoittautui mesoliittiseksi, mutta toinen on vasta 800-luvulta. == Vanhempi ruuhi == Vuonna 1984 löysivät Daniel ja Claude Mordant pelastuskaivauksilla osia vanhasta ruuhesta. Sen pituus on ollut 5−6 metriä, mutta siitä on säilynyt 4,05 metrin katkelma. Leveydeksi arvellaan 50−55 senttimetriä. Ruuhi on mäntyä, jota työstettiin todennäköisesti kivikirveellä ja polttamalla. Sen radiohiiliajoitus antoi 7960 ± 100 BP eli noin 7190−6450 eaa., mikä sijoittaa sen mesoliittiselle kivikaudelle. Ruuhen vierestä tavattiin myös jäänteitä rysistä () ja katiskoista sekä ankeriaan ja hauen luita. Ruuhi on konversoitu upottamalla se polyetyleeniglykoliin ja se on esillä Nemoursin museossa (Musée départemental de Préhistoire d’Île-de-France de Nemours). == Nuorempi ruuhi == Vuonna 1993, noin 500 metriä vanhemmasta ruuhesta, löydettiin tietyön aikana toinen ruuhi, joka on veistetty tammesta. Ruuhen jäänteiden pituus on 11,80 metriä, mutta alkuperäinen pituus lienee ollut noin 14−15 metriä, leveys 90 senttimetriä ja syväys 30−40 senttimetriä. Sekin on esillä Nemoursin museossa. Ruuhen radiohiiliajoitus antoi tulokseksi 1305 ± 65 BP eli noin 632−871 jaa., joka varmistettiin dendrokronologisesti puun vuosirenkaista vuodelle 834 jaa.. Ruuhen työstämisen jäljet näkyvät yhä. Työ on ollut taitavaa ja kokemuksella tehtyä. Talttojen jäljet ovat tasaisia ja ruuhen muoto on harkittua. Vanhemman ja uudemman ruuhen rakenteissa on paljon yhtäläisyyksiä. Nuoremman ruuhen pohja on kuitenkin veistetty tasaiseksi ja laidat nousevat pohjasta lähes suoraan ylös. Keula on nousee loivasti kapenematta sivusuunnassa. Keulan sisäpohjaan on uurrettu poikittaisia syvennyksiä kulkemisen helpottamiseksi. Samanlaisia jälkiä on veistetty myös ruuhen perään. Ruuhen muotoilussa on eräitä piirteitä, joiden merkitystä ei vielä tunneta. == Lähteet == === Viitteet === Luokka:Kivikausi Luokka:Veneet Luokka:Ranskan historia
Scott Laughton

Scott Laughton (s. 30. toukokuuta 1994 Oakville, Ontario, Kanada) on kanadalainen jääkiekkoilija, joka pelaa NHL-joukkue Philadelphia Flyersin organisaatiossa. Philadelphia varasi hänet ensimmäisellä kierroksella NHL:n varaustilaisuudessa 2012. == Ura == 8\. elokuuta 2012 Laughton allekirjoitti Flyersin kanssa kolmen vuoden tulokassopimuksen. Laughton teki NHL-debyyttinsä 19. tammikuuta 2013 kotiottelussa Pittsburgh Penguinsia vastaan. Kauden 2013–2014 harjoitusleirin jälkeen Laughton lähetettiin takaisin OHL-joukkue Oshawa Generalsiin hänen epäonnistuttuaan NHL-paikan saamisessa. Laughton teki ensimmäisen NHL-maalinsa Philadelphian paidassa 13. joulukuuta 2014 Carolina Hurricanesia vastaan pelatun ottelun toisessa erässä. Huhtikuussa 2021 Laughton teki Flyersin kanssa viisivuotisen ja yhteensä 15 miljoonan dollarin arvoisen jatkosopimuksen. https://www.tsn.ca/philadelphia-flyers-sign-f-scott- laughton-to-five-year-15-million-extension-1.1622326 == Tilastot == 2009–10 Toronto Marlboros Minor Midget AAA GTHL 76 55 40 95 109 – – – – – St. Michael's Buzzers CCHL 2 0 0 0 4 – – – – – 2010–11 Oshawa Generals OHL 63 12 11 23 58 10 1 1 2 11 2011–12 Oshawa Generals OHL 64 21 32 53 101 6 2 3 5 17 2012–2013 Oshawa Generals OHL 49 23 33 56 72 7 7 6 13 11 Philadelphia Flyers NHL 5 0 0 0 0 – – – – – Adirondack Phantoms AHL 6 1 2 3 0 – – – – – 2013–14 Oshawa Generals OHL 54 40 47 87 72 9 4 7 11 17 2014–15 Philadelphia Flyers NHL 31 2 4 6 17 – – – – – Lehigh Valley Phantoms AHL 37 14 12 26 29 – – – – – 2015–16 Philadelphia Flyers NHL 71 7 14 21 34 3 0 0 0 0 2016–17 Philadelphia Flyers NHL 2 0 0 0 0 – – – – – Lehigh Valley Phantoms AHL 60 19 20 39 40 – – – – – 2017–18 Philadelphia Flyers NHL 81 10 10 20 42 6 1 0 1 6 2018–19 Philadelphia Flyers NHL 82 12 20 32 53 – – – – – 2019–20 Philadelphia Flyers NHL 49 13 14 27 26 15 5 4 9 21 2020–21 Philadelphia Flyers NHL 53 9 11 20 39 – – – – – 2021–22 Philadelphia Flyers NHL 67 11 19 30 35 – – – – – 2022–23 Philadelphia Flyers NHL 78 18 25 43 50 – – – – – 2023–24 Philadelphia Flyers NHL 82 13 26 39 69 – – – – – 11 kautta Yhteensä NHL 601 95 143 238 365 24 6 4 10 27 3 kautta Yhteensä AHL 105 34 35 69 71 – – – – – == Lähteet == * * * === Viitteet === Luokka:Kanadalaiset jääkiekkoilijat Luokka:Philadelphia Flyersin pelaajat Luokka:Philadelphia Flyersin varaamat pelaajat Luokka:Vuonna 1994 syntyneet Luokka:Elävät henkilöt
Kauluspekari

Kauluspekari (Pecari tajacu) on pekarien heimoon kuuluva amerikkalainen sorkkaeläin. ==Ulkonäkö== Kauluspekarin säkäkorkeus on noin 50 cm ja paino 14–35 kiloa. Pituutta eläimelle kertyy parhaimmillaan metri, jonka lisäksi häntää 2–6 cm. Kauluspekarin karkea karva on tummanharmaa lukuun ottamatta kaulan ympärillä olevaa valkoista rengasta, josta laji on saanut nimensä. Eläimen paino on kahden varpaan varassa; lisäksi takajaloissa on kolmannen varpaan surkastuma. ==Elintavat== Kauluspekari on yöaktiivinen, reviiriään puolustava laumaeläin. Se on pääasiassa kasvinsyöjä, mutta syö myös selkärangattomia ja pieniä selkärankaisia. Kauluspekari on vankeudessa elänyt 24-vuotiaaksi ja luonnossa 16 vuotta. Pahnueen koko on tavallisesti kaksi tai kolme. Tiineysaika 4–5 kuukautta ja porsaiden vieroitus tapahtuu 7–10 viikon ikäisinä. Sukukypsyyden saavuttaa ensin naaras 9 kuukauden iässä ja uros kaksi kuukautta myöhemmin. ==Levinneisyys ja elinympäristö== Kauluspekaria esiintyy laajalla alueella Yhdysvaltain eteläosista (Arizona, Texas ja New Mexico) Keski-Amerikan kautta Etelä-Amerikkaan Argentiinan pohjoisosiin asti. Se on luokiteltu elinvoimaiseksi. Kauluspekari on hyvin sopeutuva laji, ja se voi elää monenlaisissa ympäristöissä trooppisista sademetsistä puoliaavikoille ja kuiviin kaktuspensaikoihin. ==Lähteet== Luokka:Pekarit
Neutropenia

Jyvässolukato eli neutropenia eli agranulosytoosi eli granulosytopenia on veritauti, jossa veren neutrofiilisien granulosyyttisolujen määrä vähenee alle ikää vastaavan viitearvon, jota aikuisella on useimmiten pidetty arvoa . Neutropenian syyt voivat olla moninaiset kuten, neutrofiilien vähentynyt tuotanto luuytimessä esimerkiksi aplastisen anemian tai solunsalpaajahoidon vuoksi, neutrofiilien lisääntynyt kulutus tai epänormaali kertyminen kudokseen esimerkiksi infektion aikana. Jokseenkin kaikki solunsalpaajat aiheuttavat annoksesta riippuen neutropeniaa. Autoimmuunisairauksien hoidossa käytetyt solunsalpaajat, kuten metotreksaatti ja atsatiopriini, voivat aiheuttaa vaikeita neutropenioita. Neutropenia voi liittyä myös bakteeri- ja virusinfektioihin. Leukopenian taustalla on useimmiten neutropenia. == Lähteet == *http://therapiafennica.fi/wiki/index.php?title=Leukosyyttien_h%C3%A4iri%C3%B6t *http://www.terveyskirjasto.fi/terveyskirjasto/tk.koti?p_artikkeli=ltt02305 *Tapio Nousiainen: Leukopenian selvittely, Neutropenia, Lääketieteellinen Aikakauskirja Duodecim, 1998;114(12):1195 Luokka:Veren oireet
Jarkko Rantanen (psykologi)

Jarkko Olavi Rantanen (s. 1968) on suomalainen psykologi, valmentaja ja tietokirjailija. Hän on tunnettu erityisesti tunteita koskevan tiedon hyödyntämisessä työelämässä. Hän on kirjoittanut aiheesta kaksi kirjaa. Aiemmin hän on toiminut muun muassa työterveyspsykologina, johdon konsulttina ja henkilöstöjohdon tehtävissä. == Teoksia == *Rantanen, Jarkko: Vaikuta Tunteisiin! – Lisää voimaa tekemiseen. Talentum, 2013. ISBN 978-952-14-1960-7 *Rantanen, Jarkko: Tunteella! – Voimaa tekemiseen. Talentum, 2011. ISBN 978-952-14-1546-3 *Airo, Juha-Pekka, Rantanen, Jarkko & Salmela, Timo: Oma ura, paras ura. Talentum, 2008. ISBN 978-952-14-1266-0 ==Lähteet== == Aiheesta muualla == *http://www.emergywork.com/ *http://www.jarkkorantanen.com Luokka:Suomalaiset psykologit Luokka:Suomalaiset terveyskirjailijat Luokka:Vuonna 1968 syntyneet Luokka:Elävät henkilöt
Paavo Mäkelä

Paavo Mäkelä voi tarkoittaa ainakin seuraavia: * Paavo Mäkelä, suomalainen pesäpalloilija * Paavo Mäkelä, suomalainen taitoluistelija.
Hasan Ruhani

Hasan Ruhani ( ; synt. Hasan Fereydoun; ; s. 12. marraskuuta 1948) on iranilainen poliitikko, diplomaatti ja uskonoppinut. Ruhani voitti Iranin vuoden 2013 presidentinvaalit yllätyksellisesti jo ensimmäisellä kierroksella saatuaan täpärästi yli puolet äänistä. Vaaleissa Ruhanille ilmaisi tukensa muun muassa aiempi presidentti Akbar Hašemi Rafsandžani, joka ei itse enää voinut asettua ehdokkaaksi. Ruhani aloitti presidenttinä 3. elokuuta 2013. Toukokuussa 2017 pidetyissä vaaleissa hänet valittiin jatkokaudelle. == Elämä == Ruhani syntyi Iranin pohjoisosassa. Hän alkoi opiskella uskonasioita jo nuorella iällä, ja kävi kuuntelemassa merkittävien šiiaopettajien luentoja. Vuosina 1969–1972 hän opiskeli oikeustiedettä Teheranin yliopistossa ja suoritti alemman korkeakoulututkinnon. Hän jatkoi opintojaan 1990-luvulla Skotlannissa. Ruhani valmistui filosofian maisteriksi 1995 ja väitteli filosofian tohtoriksi Glasgow Caledonian Universityssä 1999. Ruhani kuului Ruhollah Khomeinin kannattajiin, minkä takia hän joutui olemaan maanpaossa šaahin aikana. Šaahin syrjäyttämisen jälkeen hän palasi Khomeinin kanssa Ranskasta Iraniin. Hänellä on ollut useita merkittäviä tehtäviä valtionhallinnossa. == Poliittiset näkemykset == Ruhania pidetään edeltäjäänsä Mahmud Ahmadinežadiin nähden huomattavasti maltillisempana ja uudistusmielisempänä. Hänen keskeisimpiin teemoihinsa on kuulunut totalitarismin pienentäminen, välien parantaminen länsimaihin, mahdollisen ydinaseen kehittämisen estäminen sekä sensuurin ja sukupuolten välisen epätasa-arvon purkaminen. Ruhani lisäksi vastustaa radikaalia ja fundamentalistista islamia. == Lähteet == == Aiheesta muualla == * Ruhanin kotisivut Luokka:Iranin presidentit Luokka:Vuonna 1948 syntyneet Luokka:Elävät henkilöt
PACS

PACS (Picture archiving and communication systems) tarkoittaa tietokoneohjelmaa, jolla voidaan arkistoida sairaaloissa lääketieteellisiä kuvia. Tätä Suomessa digitaaliseksi kuva-arkistoksi kutsututtua järjestelmää käytetään erityisesti röntgenkuvien arkistointiin ja katseluun. PACS onkin korvannut paljon perinteisiä filmivarastoja, joissa röntgenkuvia on konkreettisesti säilytetty. PACS-arkistoon tallennetaan nykyisin lisäksi kaikkien muiden radiologisten tutkimusten kuvat ja myös kaikki muut lääketieteelliset kuvat, esimerkiksi valokuvat. == PACS ja DICOM-standardi == PACS-arkistoon tallennetut röntgenkuvat noudattavat DICOM-standardia (Digital Imaging and Communications in Medicine). Standardin ansiosta myös muualla, jopa ulkomailla kuvatut tutkimukset ovat helposti siirrettävissä ja katseltavissa muiden sairaaloiden PACS-arkistoissa esimerkiksi internetin välityksellä. DICOM-standardin ansiosta eri valmistajien kuvaverkkoon liitetyille laitteet kykenevät yhteiseen käytännön tietojen välitykseen ja tiedon esitykseen eli se mahdollistaa eri valmistajien laitteiden yhteensopivuuden samassa järjestelmässä. Tavallisten röntgenkuvien lisäksi DICOM-standardi mahdollistaa tietokonetomografia-, magneettikuvaus- ja ultraäänitutkimuksien sekä lääketieteellisten valokuvien arkistoinnin samaan virtuaalisen arkistoon tavallisten röntgenkuvien kanssa. Digitaalisen kuva- arkiston suuri etu on, että filmien kehittäminen jää kokonaan työprosessista pois. Tämän ansiosta aikaa säästyy, työn tehokkuus paranee ja hankintamenojen jälkeen sähköisestä järjestelmästä tulee säästöjä. Digitaalisia kuvia voidaan myös muokata jälkeenpäin, joten uusintakuvauksien määrä pienenee. PACS- järjestelmän eräs ongelma on tietosuoja. Asiaankuulumaton henkilö voi päästä katselemaan kuvia esimerkiksi toisen ihmisen käyttäjätunnuksilla, koska niitä on vaivatonta siirtää paikasta toiseen. Digitaalinen kuvien katselu vaatii myös hyvät kuvankatseluolosuhteet, sillä tietokoneiden monitorien valovoima on pieni filmien katseluun käytettäviin valotauluihin nähden. Tutkimusten mukaan terveyskeskuslääkäreiden monitorit ja kuvankatseluolosuhteet ovat usein riittämättömiä röntgenkuvien katseluun. Lääkäreiden työasematyöskentelyyn olisi saatavissa parannusta, jos terveyskeskukset panostaisivat riittävän laadukkaiden näyttöjen hankintaan ja työasemien valaistussuunnitteluun ja näyttöjen säännölliseen laadunvalvontaan. ==Lähteet== Luokka:Lääketieteellinen tekniikka
Preparing for Leadership

Preparing for Leadership: A Young Adult's Guide to Leadership Skills in a Global Age on Robert B. Woyachin vuonna 1993 julkaistu kirja, joka käsittelee johtajuutta ja sen osa-alueita pyrkien opastamaan lukijan päteväksi johtajaksi. Kirja on suunnattu nuorille, vaikkakin siinä todetaan, että johtajuus on asia, jota tarvitsee kehittää koko elämän ajan. Kirjassa annetaan neuvoja liittyen muun muassa suunnitelmien luomiseen, ryhmän sisäisen päätöksenteon sulavoittamiseen sekä ryhmän aseman parantamiseen ympäröivässä yhteisössä. Kirjaa on käytetty oppimateriaalina International Student Leadership Institute -koulutuksessa. == Lähteet == * === Viitteet === Luokka:Vuoden 1993 kirjat Luokka:Yhdysvaltalaiset tietokirjat
Mårten Brenner

Mårten Withmar Brenner (28. toukokuuta 1926 Helsinki – 11. heinäkuuta 2012 Turku) oli suomalainen ydinfyysikko, joka tutki erityisesti ydinspektrografiaaFacta2001, WSOY 1981, 2. osa palsta 680. Hän oli vuosina 1962–1966 Helsingissä Sädehoitoklinikan pääfyysikko ja 1966–1991 Åbo akademin kokeellisen fysiikan professori sekä 1974–1989 sen kiihdytinlaboratorion päällikkö.Mårten Brenner, Uppslagverket Finland == Lähteet == Luokka:Suomalaiset ydinfyysikot Luokka:Åbo Akademin professorit Luokka:Vuonna 1926 syntyneet Luokka:Vuonna 2012 kuolleet Luokka:Suomalaiset professorit
Renée Estevez

Renée Pilar Estevez (s. 2. huhtikuuta 1967 New York) on näyttelijäsukuun kuuluva yhdysvaltalainen näyttelijä, jonka veljet ja isä ovat myös kuuluisia näyttelijöitä. Estevez aloitti näyttelemisen vuonna 1986. == Yksityiselämä == Estevez syntyi New Yorkissa. Hänen äitinsä oli Janet Estevez (o.s. Templeton) ja isä Martin Sheen, joka on espanjalaista ja irlantilaista alkuperää. Estevezin kaksi veljeä, Emilio Estevez ja Charlie Sheen ovat myös näyttelijöitä. Estevez on naimisissa entisen ammattilaisgolfari Jason Thomas Federicon kanssa. Nykyisin Federico toimii keittiömestarina New Yorkissa. Estevez ja Federico tapasivat California Culinary Academyssä ja avioituivat 11. lokakuuta 1997. == Ura == Estevez aloitti näyttelemisen vuonna 1986 CBS:n sarjassa Babies Having Babies. Hän on esiintynyt elokuvissa uransa alusta lähtien. Hänen ensimmäinen elokuvaroolinsa oli cameorooli vuonna 1986 julkaistussa elokuvassa Shattered Spirits. Hän on myös vieraillut MacGyver- ja JAG-televisiosarjoissa. Parhaiten hänet ehkä kuitenkin tunnetaan vierailuroolistaan sarjassa The West Wing, jossa hän esitti presidentti Josiah Bartlettin assistenttia. Estevez on tehnyt cameo-rooleja veljiensä ja isänsä elokuvissa. Hän esitti Molly Naglea elokuvassa Sleepaway Camp II: Unhappy Campers. Nykyisin Estevez toimii Anger Management sarjan käsikirjoittajana. == Filmografia == ===Elokuvat=== *Shattered Spirits (1986) (TV) (cameorooli) *Tappava ase (1987) (director's cut) *For Keeps? (1988) *Sleepaway Camp II: Unhappy Campers (1988) *Marked for Murder (1989) (V) *Forbidden Sun (1989) *Intruder (1989) *Heathers (1989) *Touch and Die (1991) *Dead Silence (1991) (TV) *Guilty Until Proven Innocent (1991) (TV) *Villi ja vapaa (1992) *Nuori naimaton nainen (1992) *Deadfall (1993) (featured) *Paper Hearts (1993) *Good Girls Don't (1993) *A Matter of Justice (1993) (TV) *Endangered (1994) *Red Shoe Diaries 5: Weekend Pass (1995) (V) *Loose Women (1996) (cameo) *The War at Home (1996) *Entertaining Angels: The Dorothy Day Story (1996) *Shadow Conspiracy (1997) (cameo) *Stranger in the Kingdom (1998) *Scar City (1998) (cameo) *Addams Family – Sukukokous (Addams Family Reunion) (1998) (V) *No Code of Conduct (1998) (uncredited cameo) *A Murder of Crows (1999) (cameo) *Storm (1999) *Good Advice (2001) (cameo) *Out of These Rooms (2002) *Going Down (2003/I) *Milost mora (2003) *Astrothrill (2005) (V) *The Way (2010) === Televisiosarjat === * Hallmark Hall of Fame (saison 36:The Room Upstairs) (1987) (1 jakso) * MacGyver (1 jakso) * CBS Schoolbreak Special (1 jakso) * ABC Afterschool Special (1 jakso) * Growing Pains (1 jakso) * Kunnian miehet (2 jaksoa) * The West Wing * The Division (1 jakso) === Teatteri === * Macbeth * Murderers Anonymous == Lähteet == Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
Zuihō

Zuihō () oli keisarillisen Japanin laivaston vuonna 1940 palvelukseenotettu Zuihō-luokan kevyt lentotukialus toisessa maailmansodassa. == Valmistus == Sukellusveneiden emälaiva Takasaki tilattiin Yokosukan laivastontelakalta. Alus oli suunniteltu tarvittaessa muutettavaksi joko tankkeriksi tai lentotukialukseksi ja sen köli laskettiin 20. kesäkuuta 1935. Alus laskettiin vesille 19. kesäkuuta 1936, jolloin sen muutostyöt kevyeksi lentotukialukseksi aloitettiin. Alus valmistui 27. joulukuuta 1940 ja se oli nimetty muutostöiden aikana Zuihōksi. == Palvelus == Aluksen päällikkyys vaihtui 20. syyskuuta 1941, jolloin Nomoto Tameki luovutti päällikkyyden ja Obayashi Sueo vastaanotti sen. Alus määrättiin 30. syyskuuta 3. lentotukialusviirikön lippulaivaksi, ja viirikkö liitettiin 13. lokakuuta 11. ilma-armeijaan. Seuraavana päivänä alus saapui Takaoon, ja se viipyi Formosalla kuun loppuun. Alus siirrettiin 15. marraskuuta Sasebon laivastontelakalle, mistä se palasi palvelukseen 25. marraskuuta. Alus liitettiin 7. joulukuuta viirikkönsä mukana laivaston pääosaan, ja samana yönä se lähti osaston mukana sisämereltä suojatakseen Nagumon Pearl Harborin iskusta palaavaa laivastoa. Alus läpäisi seuraavana aamuna osaston mukana Bungonsalmen saapuen Tyynellemerelle, ja se palasi 14. joulukuuta laivaston mukana Kasatouraan, josta se siirtyi seuraavana päivänä Hashirajimaan. Alus osallistui Midwayn, Guadalcanalin ja Santa Cruzin saarten taisteluihin, joista viimeisessä se vaurioitui lievästi. Alus selvisi vahingoittumatta Filippiinienmeren taistelusta, mutta Leytenlahden taistelussa Yhdysvaltain laivaston lentotukialus USS Independencen torpedopommittajat upottivat aluksen. == Lähteet == Luokka:Japanilaiset toisen maailmansodan lentotukialukset Luokka:Zuihō-luokan lentotukialukset Luokka:Tyynenmeren hylyt
Aleksandr Fadejev (täsmennyssivu)

Aleksandr Fadejev * Aleksandr Fadejev (1901–1956), venäläinen kirjailija * Aleksandr Fadejev (s. 1964), venäläinen taitoluistelija * Aleksandr Fadejev (1811–1889), venäläinen taiteilija ja heraldikko, suunnitteli Suomen ensimmäiset markkasetelit ja -kolikot
Riccardo Campogiani

Riccardo Campogiani oli 16-vuotias ruotsalainen teini, joka hakattiin kuoliaaksi Tukholman keskustassa olleissa juhlissa 6. lokakuuta 2007. Campogiani kuoli sairaalassa vakaviin vammoihin, jotka aiheutuivat useista, päähän kohdistuneista potkuista. Kuolema herätti median kiinnostuksen, kun viisi muuta Campogianin ikäistä teiniä tuomittiin syyllisiksi kuolemantuottamukseen. Kaikki viisi saivat erilaiset tuomiot, mutta nuoren ikänsä takia (kaikki alle 18-vuotiaita) ketään heistä ei voitu tuomita vankeuteen. Yksi viidestä vapautettiin kaikista syytteistä. Campogianin tapaus oli erikoinen, koska siihen osallistui nuoria Tukholman yläluokkaisissa osissa, ja sekä murhatun että murhaajien perheillä oli rikkaat taustat. Murhasta tuli maailmankuulu, kun Anton Abele palkittiin MTV Europe Music Awardeissa vuonna 2007 työstään katuväkivaltaa vastaan Campogianin kuoleman jälkeen. == Ilmeneminen == Riccardo Campogianin kuolema tuli otsikoihin Ruotsissa ja useat kuuluisuudet puhuivat katuväkivaltaa vastaan. Anton Abele on luonut ruotsinkielisen Facebook-ryhmän nimeltä "Bevara oss från gatuvåldet” (Säästäkää meidät katuväkivallalta). Yhdessä viikossa ryhmä sai yli 100 000 uutta jäsentä. Lisäksi 12. lokakuuta 2007 Anton Abele järjesti Tukholmassa mielenosoituksen "Lopettakaa katuväkivalta". Siihen osallistui noin 10 000 nuorta ja aikuista. Samoihin aikoihin myös muissa Pohjoismaiden suurissa kaupungeissa järjestettiin katuväkivaltaa vastustavia mielenosoituksia. Ruotsin kuningas Kaarle Kustaa XVI ja Ruotsin kruununprinsessa Victoria ylistivät Riccardo Campogiania ja Anton Abelen työtä. Kruununprinsessa myös osallistui Campogianin muistotilaisuuteen. Campogianin perheellä oli läheiset suhteet Ruotsin kuningasperheen ja muiden Tukholman korkea-asemaisten kanssa. == Riccardo Campogiani & Alesso == Riccardo Campogiani oli myös ruotsalaisen elektronisen musiikin tuottaja Alesson hyvä ystävä. Campogianin kuolema motivoi Alessoa luomaan menestyvän musiikkiuran. == Aiheesta muualla == *Alesso viittaa Campogianin murhaan puolivälissä videotaan "Years" Luokka:Ruotsalaiset henkirikosten uhrit
Virtuaalitalous

Virtuaalitalous (virtuaaliekonomia) on kaupankäyntiä virtuaalisilla hyödykkeillä keinomaailmassa, esimerkiksi verkkopelien hahmoilla ja varusteilla. Virtuaalimaailma Second Lifessa kuka tahansa voi ostaa ikioman saaren ja rakentaa sinne mieleisensä ympäristön. Kyseinen saari on yksityisomistuksessa oleva virtuaalinen "kiinteistö". Reaalitalouden tapaan virtuaalitaloudessa voi hyödyntää omistustaan vuokraamalla tai myymällä sitä. Niin ikään yli 400,000 EVE Online tieteisfiktio-PC-pelin pelaajaa voivat käydä laajaa kauppaa keskenään peliajasta, virtuaalisista raaka-aineista, avaruusaluksista, niiden osista ja hahmojen vaatteista.The Washington Post: The economics of video games. Julkaistu: 28.10.2012 Viitattu: 2.5.2014 EVE Online peliä kehittävällä yhtiöllä on palkkalistoillaan myös virtuaalitaloutta tutkivia tutkijoita.Fast Company: MEET THE ALAN GREENSPAN OF VIRTUAL CURRENCY IN "EVE ONLINE" Julkaistu 6.1.2014 Viitattu: 2.5.2014 Yleensä kauppaa käydään oikealla rahalla, vaikkakin on olemassa myös virtuaaliraha Bitcoin. Virtuaalihyödykkeisiin käytettiin rahaa jo 2008 Itä-Aasiassa viisi miljardia dollaria vuodessa, Pohjois-Amerikassa miljardi ja Euroopassa noin 500 miljoonaa dollaria, mutta viime vuosina erityisesti Facebookin virtuaalitalous on entisestään kasvanut. Virtuaalikuluttamisessa pätevät pitkälti samat motiivit kuin elävän elämänkin kulutuksessa. Virtuaalihyödykkeet voivat toimia sosiaalisen statuksen ilmaisijoina. == Lähteet == *
Herma Szabo

Herma Szabo (22. helmikuuta 1902 Wien – 7. toukokuuta 1986 Admont) oli itävaltalainen yksin- ja pariluistelija. Hän voitti vuoden 1924 talviolympialaisten yksinluistelun, viidesti yksinluistelun maailmanmestaruuden (1922–1926) ja kahdesti pariluistelun maailmanmestaruuden Ludwig Wreden kanssa. Szabo kuuluu World Hall of Fameen. Myös Herma Szabon perhe oli taitoluistelijoita. Szabon äiti oli kaksinkertainen pariluistelun maailmanmestari Christa von Szabo ja setä kolminkertainen Euroopan-mestari Eduard Engelmann, Jr.. Hänen serkkunsa Helene Engelmann ja Christine Engelmann olivat myös taitoluistelijoita. Herma Szabo kilpaili monella eri sukunimellä, muun muassa von Szabó, Plank-Szabo, Planck-Szabo, Jarosz-Szabo ja Jaross- Szabo. == Lähteet == == Aiheesta muualla == * * Herma Szabo Sports Reference LLC Luokka:Itävaltalaiset taitoluistelijat Luokka:Itävaltalaiset olympiavoittajat Luokka:Vuonna 1902 syntyneet Luokka:Vuonna 1986 kuolleet
Madge Syers

Florence Madeline ”Madge” Syers (o.s. Cave, 16. syyskuuta 1881 – 9. syyskuuta 1917) oli brittiläinen taitoluistelija. Hän oli ensimmäinen naiskilpailija taitoluistelun maailmanmestaruuskilpailuissa 1902 ja voitti hopeaa. Tämä sai Kansainvälisen luisteluliiton perustamaan naisille oman sarjan maailmanmestaruuskilpailuihin. Syers voitti kaksi ensimmäistä naisten kilpailua 1906 ja 1907 ja voitti olympiakultaa vuoden 1908 kesäolympialaisissa, joissa taitoluistelu oli ensimmäistä kertaa olympialajina. Syers kilpaili myös pariluistelussa aviomiehensä Edgar Syersin kanssa ja he voittivat pronssia olympialaisissa 1908. == Lähteet== == Aiheesta muualla == Luokka:Brittiläiset taitoluistelijat Luokka:Brittiläiset olympiavoittajat Luokka:Vuonna 1881 syntyneet Luokka:Vuonna 1917 kuolleet
Niko Korhonen

Niko Korhonen (s. 5. marraskuuta 1992 Sotkamo) on suomalainen pesäpalloilija, joka edustaa tällä hetkellä Superpesiksessä pelaavaa Joensuun Mailaa. Hänen roolinsa on sisäpelissä vaihtaja/etenijä ja ulkopelissä kolmospolttaja. Korhosella on Joensuun Mailan kanssa sopimus voimassa kauden 2025 loppuun saakka. Korhonen on pelannut Superpesiksen runkosarjassa 362 ottelua. Näissä otteluissa hän on lyönyt 17+57=74 juoksua ja tuonut 565 juoksua. Kärkilyöntejä hän on kerännyt 1800 kappaletta. Ylemmissä pudotuspeleissä Korhonen on pelannut 133 ottelua. Näissä hän on lyönyt 8+16=24 juoksua ja tuonut 185 juoksua. Kärkilyöntejä hän on kerännyt 641 kappaletta. Runkosarjan tilastot päivitetty 11. elokuuta 2023 ja pudotuspelien tilastot päivitetty 18. syyskuuta 2023. Korhonen on pääsarjatasolla voittanut Suome nmestaruuden seitsemän kertaa (2011, 2012, 2013, 2014, 2015, 2020 ja 2023). == Saavutukset == === Pelaajana === * 7 SM-kultaa: 2011, 2012, 2013, 2014, 2015, 2020, 2023 * 3 SM-hopeaa: 2016, 2017, 2019 * 1 SM-pronssi: 2010 * 6 Itä-Länsi-ottelua: 2013, 2014, 2017, 2021 2022 , 2024https://www.pesis.fi/wp- content/uploads/2023/01/IL-joukkueet-M-N-2024.pdf * Nuorten Superpesiksen vuoden pelaaja: 2013 http://www.pesis.fi/pesapalloliitto/historia/parhaat- pelaajat-kausittain/nuorten_superpesis/ * Superpesiksen pudotuspelien arvokkain pelaaja: 2020 https://www.iltalehti.fi/pesapallo/a/55523aad-0f17-4da9-a2de-9ba854ca307c * Vuoden pesäpalloilija: 2020 https://yle.fi/urheilu/3-11599974 * Superpesiksen kärkilyöntikuningas: 2021 http://www.pesiksenmaailma.fi/index.php/tilastoselain?tilasto=kltilasto&jarjestys;=lyodyt&sarja;=1&kausi;=2021&sarjajako;=%25&sarjavaihe;=1&joukkueid;=%25&view;=tilastoselain * Kultainen maila; 2024 https://www.superpesis.fi/ajankohtaista/saaga-angelia- raudasojan-taysosumakausi-huipentui-valintaan-vuoden-pesapalloilija * Superpesiksen kuukauden pelaaja: kesäkuu 2024https://www.superpesis.fi/ajankohtaista/niko-korhonen-ja-saaga-angelia- raudasoja-kuukauden-pelaajiksi-superpesiksessa == Tilastot == Lähde: Pesiksen Maailma Runkosarja {| class="wikitable" Vuosi Joukkue Ottelut Lyödyt Tuodut Kärkilyönnit 2010 Sotkamon Jymy 12 0 + 1 4 10 (40,00%) 2011 Sotkamon Jymy 24 1 + 0 42 90 (60,00%) 2012 Sotkamon Jymy 26 1 + 1 35 112 (61,54%) 2013 Sotkamon Jymy 26 3 + 7 53 127 (66,84%) 2014 Sotkamon Jymy 30 1 + 5 45 169 (72,53%) 2015 Sotkamon Jymy 30 2 + 1 58 145 (67,76%) 2016 Sotkamon Jymy 28 1 + 3 57 121 (65,76%) 2017 Sotkamon Jymy 30 1 + 2 35 156 (75,73%) 2018 Sotkamon Jymy 23 0 + 5 38 103 (70,55%) 2019 Sotkamon Jymy 30 1 + 13 56 164 (73,90%) 2020 Sotkamon Jymy 24 0 + 2 37 146 (73,37%) 2021 Sotkamon Jymy 28 3 + 10 37 174 (76,65%) 2022 Sotkamon Jymy 27 2 + 5 36 134 (72,83%) http://www.pesiksenmaailma.fi/index.php/pelaajakortit?pelaajaid=11974&view;=pelaajakortti 2023 Sotkamon Jymy 24 1 + 2 32 129 (66,15%) 2024 Joensuun Maila 30 3 + 10 33 195 (79,27%)https://www.pesistulokset.fi/pelaaja/11974#tab:1 == Lähteet == Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 1992 syntyneet Luokka:Elävät henkilöt
Tiotepa

Tiotepa on solutoimintaa salpaava syöpälääke, sytostaatti. Tiotepan myyntinimi on Thio-Tepa, ja se kuuluu alaryhmältään lajiin alkyloivat aineet.Lääkkeet ja niiden käyttö (s. 113) Lääkkeen valmistaja on ollut yhdysvaltalainen Lederle.Pharmaca Fennica 1976: s. 439. Tiotepaa annetaan laskimonsisäisinä infuusioina eli nestetiputuksina pääasiassa, sen antotapa on yleensä parenteraalinen eli ei suun kautta otettava. Ruumiin eri onteloihin, kuten rinnan alueen pleuraonteloon ja vatsan alueen peritoneaalionteloon voidaan injisoida, siis ruiskuttaa tätä lääkeainetta. Se voidaan tehdä esimerkiksi nesteenpoiston yhteydessä, jolloin poistetaan ylimääräisesti syöpäsairauden yhteydessä kertynyttä kudosnestettä.Therapia Fennica, TF-74 (s. 1029) Tiotepaa on voitu käyttää ainakin kahden eri naisten syöpäsairauden hoidossa: nämä ovat rintasyöpä ja munasarjasyöpä. Muita hoitoaiheita ovat olleet lymfoomat ja sarkoomat. == Lähteet == * Lääketieteenkandidaattiseura ry.: Therapia Fennica 1974 (TF-74), Helsinki, 1977 ISBN 951-99041-6-6 (s. 1029) * Tuomi, Alfering & Olli: Lääkkeet ja niiden käyttö, SHKS-WSOY, Porvoo, 1977 ISBN 951-0-06936-1 (s. 113) == Aiheesta muualla == *Onki: Tiotepa *PubChem: Thiotepa *Human Metabolome Database (HMDB): Thiotepa *DrugBank: Thiotepa *Kyoto Encyclopedia of Genes and Genomes (KEGG): Thiotepa *ChemBlink: Triethylenethiophosphoramide Luokka:Solunsalpaajat
Thorigné-Fouillard

Thorigné-Fouillard on kunta Rennesin arrondissementissa Ille-et-Vilainen departementissa Ranskassa. Se kuuluu Rennesin metropolialueeseen. Thorigné- Fouillardissa oli 7 105 asukasta vuonna 2009, ja sen pinta-ala on noin 13,6 neliökilometriä. == Ystävyyskaupungit == * Sibiu * Győrújbarát * Lusk == Lähteet == Luokka:Ille-et-Vilainen kunnat
Ilja Kulik

Ilja Aleksandrovitš Kulik (, s. 23. toukokuuta 1977) on venäläinen taitoluistelija. Kulik on voittanut olympiamestaruuden 1998, Euroopan- mestaruuden 1995, Grand Prix Final -mestaruuden 1997–1998 ja junioreiden maailmanmestaruuden 1995. Kulik oli naimisissa taitoluistelija Jekaterina Gordejevan kanssa ja heillä on tytär Elizaveta. He perustivat vuonna 2012 Etelä-Kaliforniaan vain taitoluistelijoille tarkoitetun jäähallin. Kulik ja Gordejeva erosivat vuonna 2016. == Lähteet == == Aiheesta muualla == * Ilja Kulik IMDB:ssa Luokka:Venäläiset taitoluistelijat Luokka:Venäläiset olympiavoittajat Luokka:Vuonna 1977 syntyneet Luokka:Elävät henkilöt
Aleksei Urmanov

Aleksei Jevgenjevitš Urmanov (, s. 17. marraskuuta 1973 Leningrad) on venäläinen taitoluistelija, joka nykyään työskentelee taitoluisteluvalmentajana. Urmanov on vuoden 1994 olympiamestari. == Lähteet == == Aiheesta muualla == Luokka:Venäläiset taitoluistelijat Luokka:Venäläiset taitoluisteluvalmentajat Luokka:Venäläiset olympiavoittajat Luokka:Vuonna 1973 syntyneet Luokka:Elävät henkilöt
Veneskoski

Veneskoski voi tarkoittaa seuraavia: ;paikkoja: * Veneskoski, kylä Kankaanpäässä * Veneskoski, taajama Nurmossa nykyisen Seinäjoen kaupungin alueella * Veneskosken rautatieasema, lakkautettu rautatieliikennepaikka Kankaanpäässä ;henkilöitä: * Urho Veneskoski (1897–1950), suomalainen pesäpalloilija.
Robin Cousins

Robert "Robin" Cousins (s. 17. elokuuta 1957 Bristol) on brittiläinen taitoluistelija. Cousins on vuoden 1980 olympiavoittaja ja Euroopan-mestari, kolminkertainen maailmanmestaruusmitalisti (1978–1980) ja nelinkertainen Britannian-mestari (1977–1980). Kilpailu-uransa jälkeen Cousins esiintyi monissa jäänäytöksissä ja tuotti myös oman jääshown. Cousins on myös esiintynyt teatterissa ja kommentoinut BBC:n taitoluistelulähetyksiä. Vuodesta 2006 hän on ollut tuomarina ITV:n Dancing on Ice -televisiosarjassa. == Lähteet == == Aiheesta muualla == Luokka:Brittiläiset taitoluistelijat Luokka:Vuonna 1957 syntyneet Luokka:Elävät henkilöt
Melalahti

Melalahti voi tarkoittaa seuraavia paikkoja Suomessa: * Melalahti, kylä Paltamossa * Melalahti, kylä ja taajama Riistavedellä nykyisen Kuopion kaupungin alueella Muita merkityksiä: * Ribes nigrum 'Melalahti', mustaherukkalajike Luokka:Täsmennyssivut
Jelena Ivaštšenko

Jelena Viktorovna Ivaštšenko (, 28. joulukuuta 1984 Omsk, Venäjän SFNT, Neuvostoliitto – 15. kesäkuuta 2013 Tjumen) oli venäläinen judoka ja Euroopan mestari. Ivaštšenko voitti yli 78 kg:n painoluokassa Euroopan-mestaruuden Tbilisissä 2009, Istanbulissa 2011 ja Tšeljabinskissa 2012. Lisäksi hän sijoittui viidenneksi Bukarestissa 2004. Avoimessa luokassa hän voitti Euroopan-mestaruuden Varsovassa 2007 ja sai hopeaa Novi Sadissa 2006. Joukkuekilpailun Euroopan-mestaruuden hän voitti Belgradissa 2006 ja Tšeljabinskissa 2012 sekä sai hopeaa Debrecenissä 2005 ja Minskissä 2007. Hän sai hopeaa yli 78 kg:n sarjassa alle 20-vuotiaiden EM-kilpailuissa Rotterdamissa 2002 ja alle 23-vuotiaiden EM-kisoissa Kiovassa 2005. MM- kilpailuissa Ivaštšenko saavutti hopeaa avoimessa luokassa Pariisissa 2008. Pronssia hän sai avoimessa luokassa Rio de Janeirossa 2007 ja yli 78-kiloisissa Pariisissa 2011. Lontoon olympialaisissa 2012 hän sijoittui yli 78 kg:n painoluokassa seitsemänneksi. Ivaštšenko sai hopeaa opiskelijoiden MM- kilpailujen avoimessa luokassa Novi Sadissa 2002. Hän sijoittui yli 78 kg:n painoluokassa kolmanneksi Jejun universiadeissa 2003 ja sotilaiden MM- kilpailuissa Bakussa 2004. Ivaštšenko saavutti Masters-, Grand Slam- ja Grand Prix -kilpailuissa kolme turnausvoittoa, sijoittui kaksi kertaa toiseksi ja kolme kertaa kolmanneksi. Maailmancupeissa ja Continental Open -kilpailuissa hän voitti kuusi turnausta, sijoittui kuusi kertaa toiseksi ja kolme kertaa kolmanneksi. Venäjän-mestaruuskilpailuissa hän saavutti aikuisten sarjassa seitsemän kulta-, viisi hopea- ja kolme pronssimitalia. Venäjän judoliitto kertoi 15. kesäkuuta 2013, että Ivaštšenko oli kuollut traagisesti hypättyään alas parvekkeelta.ruvr.ru News 15.6.2013 Lifenews.ru-lehden mukaan hän oli kärsinyt vakavasta masennuksesta seitsemän vuoden ajan. Masennus oli pahentunut Lontoon olympiatappion jälkeen, ja lisäksi hänellä oli leikkauksen vaativa jalkavamma.http://www.iltasanomat.fi/muutlajit/art-1288575208411.html http://yle.fi/urheilu/epaonnistuminen_lontoon_olympiakisoissa_johti_itsemurhaan/6693165 == Lähteet == Luokka:Venäläiset judokat Luokka:Vuonna 1984 syntyneet Luokka:Vuonna 2013 kuolleet Luokka:Itsemurhan tehneet
Wolfgang Schwarz

Wolfgang Schwarz (s. 14. syyskuuta 1947 Wien, Itävalta) on itävaltalainen taitoluistelija, joka on voittanut vuoden 1968 olympiamestaruuden. Hän on myös voittanut hopeaa kaksi kertaa maailmanmestaruuskilpailuissa (1966–1967) ja kolme kertaa Euroopan-mestaruuskilpailuissa (1966–1968). Schwarz tuomittiin vuonna 2006 kahdeksaksi vuodeksi vankilaan romanialaisen bisnesmiehen teini- ikäisen tyttären kidnappauksen suunnittelusta. Hänet oli jo vuonna 2002 tuomittu 1,5 vuodeksi vankilaan ihmiskaupasta, mutta tuomiota lykättiin ihosyövän hoitojen takia. == Lähteet == == Aiheesta muualla == Luokka:Itävaltalaiset taitoluistelijat Luokka:Itävaltalaiset olympiavoittajat Luokka:Vuonna 1947 syntyneet Luokka:Elävät henkilöt
Manfred Schnelldorfer

Manfred Schnelldorfer (s. 2. toukokuuta 1943 München) on saksalainen taitoluistelija, joka on voittanut sekä maailmanmestaruuden että olympiamestaruuden vuonna 1964. Hän on lisäksi voittanut pronssia maailmanmestaruuskilpailuissa 1963, kaksi hopeaa (1963-1964) ja kolme pronssia (1960-1962) Euroopan-mestaruuskisoissa ja kahdeksan Saksan-mestaruutta (1958-1961, 1963-1964). == Lähteet == == Aiheesta muualla == * Internet Movie Data Base Luokka:Saksalaiset taitoluistelijat Luokka:Vuonna 1943 syntyneet Luokka:Elävät henkilöt
Lorenzo Ceresoli

Lorenzo Ceresoli (18. toukokuuta 1931 Nave – 6. syyskuuta 2024 Castel d'Azzano) oli italialaissyntyinen, Etiopiassa toiminut roomalaiskatolinen piispa. Hänet vihittiin Comboni-lähetyssaarnaajien papiksi 2. huhtikuuta 1960 ja nimitettiin Awasan apostoliseksi vikaariksi sekä Fallaban titulaaripiispaksi 20. joulukuuta 1993. Piispaksi vihkiminen seurasi 19. maaliskuuta 1994. Pääkonsekraattorina toimi Jozef Tomko, jota avustivat Vigilio Mario Olmi ja Armido Gasparini.Catholic-Hierarchy.org: Bishop Lorenzo Ceresoli, M.C.C.I. Ceresoli jäi eläkkeelle 21. maaliskuuta 2009. == Lähteet == Luokka:Italialaiset piispat Luokka:Katoliset piispat Luokka:Vuonna 1931 syntyneet Luokka:Vuonna 2024 kuolleet
Tor Brenning

Tor Johan Brenning, vuoteen 1921 Jansson (22. lokakuuta 1903 Oulu – 19. helmikuuta 1983 Maarianhamina Mitä-Missä-Milloin, Kansalaisen vuosikirja 1984, s. 101. Helsinki: Otava, 1983. ) oli ahvenanmaalainen poliitikko ja virkamies. Brenning valmistui ylioppilaaksi 1921, suoritti Helsingin yliopistossa ylemmän oikeustutkinnon vuonna 1929 ja sai varatuomarin arvonimen vuonna 1932. Hän oli vuosina 1937–1953 Ålands Aktiebankin pääjohtaja ja vuosina 1954–1973 sen hallintoneuvoston puheenjohtaja. Hän oli Ahvenanmaan maakuntapäivien jäsen 1938–1952 ja varapuhemies 1945–1952. Ahvenanmaan maaherraksi hänet nimitettiin 4. joulukuuta 1953. Hänen virkakautensa alkoi 1. tammikuuta 1954 ja päättyi 1972.Facta2001, WSOY 1981, 2. osa palsta Brenningillä oli merkittävä asema laadittaessa vuonna 1952 voimaan tullutta Ahvenanmaan uutta itsehallintolakia.Tor Brenning, Uppslagsverket Finland. Viitattu 26.11.2016. == Lähteet == Luokka:Ahvenanmaalaiset poliitikot Luokka:Suomalaiset pankinjohtajat Luokka:Suomalaiset juristit Luokka:Suomalaiset virkamiehet Luokka:Ahvenanmaan maaherrat Luokka:Vuonna 1903 syntyneet Luokka:Vuonna 1983 kuolleet
Anders de Bruce

Anders de Bruce (1723 – 1787) oli suomalainen linnoitusupseeri ja maaherra. Hän osallistui Svartholman ja Viaporin linnoitustöihin. Vuosina 1777 – 1786 hän oli Uudenmaan ja Hämeen läänin maaherra. Hän pyrki edistämään lääninsä alueella maanviljelystä.Facta2001, WSOY 1981, 2. osa palsta 713 == Lähteet == Luokka:Suomalaiset sotilaat Luokka:Suomen maaherrat Luokka:Vuonna 1723 syntyneet Luokka:Vuonna 1787 kuolleet
Angelo Moreschi

Angelo Moreschi (13. kesäkuuta 1952 Nave – 25. maaliskuuta 2020) oli Etiopiassa toiminut italialainen roomalaiskatolinen piispa. Hänet vihittiin salesiaanien papiksi 2. lokakuuta 1982 ja nimitettiin Gambellan prefektiksi 16. marraskuuta 2000. Moreschi sai 5. joulukuuta 2009 nimityksen Gambellan apostoliseksi vikaariksi sekä Elephantaris in Mauretanian titulaaripiispaksi, ja piispaksi vihkiminen seurasi 31. tammikuuta 2010. Pääkonsekraattorina toimi Berhaneyesus Demerew Souraphiel, jota avustivat Tesfasellassie Medhin ja Lorenzo Ceresoli.Catholic-Hierarchy.org: Bishop Angelo Moreschi, S.D.B. Moreschi kuoli Italiassa vuosien 2019–2020 koronaviruspandemiassa. == Lähteet == Luokka:Italialaiset piispat Luokka:Katoliset piispat Luokka:Vuonna 1952 syntyneet Luokka:Vuonna 2020 kuolleet
Roman Kostomarov

Roman Sergejevitš Kostomarov (, s. 8. helmikuuta 1977 Moskova) on kilpauransa vuonna 2006 lopettanut venäläinen jäätanssija. Partnerinsa Tatjana Navkan kanssa he voittivat olympiakultaa 2006, kaksi kertaa maailmanmestaruuden (2004–2005), kolme kertaa Grand Prix Final -mestaruuden (2003–2005) ja kolme kertaa Euroopan-mestaruuden (2004–2006). Kostomarov oli naimisissa itävaltalaisen taitoluistelijan Julia Lautowan kanssa. Vuonna 2010 hän meni naimisiin venäläisen taitoluistelijan Oksana Domninan kanssa. Helmikuussa 2023 venäläinen uutistoimisto Tass uutisoi että Kostomarovin jalat, tai ainakin osat niistä, on amputoitu. Hänellä diagnosoitiin tammikuussa keuhkokuume ja virustartunta, jonka johdosta hänet vaivutettiin keinotekoiseen koomaan. Muutama päivä myöhemmin myös hänen kätensä, tai ainakin osat niistä, amputoitiin. == Mitalitaulukko == Tulokset Tulokset Tulokset Tulokset Tulokset Tulokset Tulokset Tulokset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kansainväliset Kilpailu 1998–99 2000–01 2001–02 2002–03 2003–04 2004–05 2005–06 Olympialaiset 10. 1. MM 12. 12. 8. 4. 1. 1. EM 11. 9. 7. 3. 1. 1. 1. Grand Prix Final 2. 1. 1. 1. GP Bompard 1. GP Cup of China 1. 1. GP Cup of Russia 3. 4. 4. 2. 1. 1. 1. GP NHK Trophy 5. 6. 2. GP Skate America 4. 2. GP Skate Canada 1. Hyvän tahdon kisat 3. Kansalliset Kansalliset Kansalliset Kansalliset Kansalliset Kansalliset Kansalliset Kansalliset Venäjän-mestaruus 3. 2. 2. 1. 1. 1. GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix GP = Grand Prix == Lähteet == == Aiheesta muualla == Luokka:Venäläiset taitoluistelijat Luokka:Jäätanssijat Luokka:Venäläiset olympiavoittajat Luokka:Vuonna 1977 syntyneet Luokka:Elävät henkilöt
Aitosuomalainen

Aitosuomalainen oli aitosuomalaisuusliikkeen lehti, joka ilmestyi vuosina 1924–1939. Vuosina 1924–1927 ja 1931–1939 lehti ilmestyi aikakauslehden luonteisena ja vuosina 1928–1930 sanomalehtenäSuomen Lehdistön historia 5, päätoimittaja Päiviö Tommila, 1988. Lehden päätoimittajana toimi yliopiston opettaja ja filosofian tohtori Heikki Lehmusto vuosina 1924–1927 ja 1929. Muita Aitosuomalaisen päätoimittajia olivat varatuomari Oskari Parma 1928, diplomi-insinööri Paavo Pero 1928, filosofian maisteri Vilho Rantasalo 1928 ja filosofian maisteri Juho Arvi Kemiläinen 1930Suomen Lehdistön historia 5, 1988. Lehden toimittajana vuonna 1926 vuoden verran toiminut Ilmari Turja on kuvannut toimitustyötä kirjassaan Herrojen kanssa marjassa.Ilmari Turja: Herrojen kanssa marjassa, 1973 Toimitussihteerinä toimi vuonna 1926 E. A. Sovijärvi. Lehden toimitus sijaitsi vuonna 1926 Helsingissä osoitteessa Hallituskatu 15. Aitosuomalaisen neuvottelevaan toimituskuntaan kuuluivat filosofian tohtori V. T. Aaltonen, Santeri Alkio, kirkkoherra K. V. Hurmerinta, filosofian maisteri Arvo Inkilä, johtaja Juho Kauppi, professori Iivari Leiviskä, teollisuusneuvos Paavo Pero, kansakoulunopettaja Matti Rajamaa, maanviljelijä P. Saarinen, rehtori Edvard Vaarama ja professori Kalle Väisälä.Aitosuomalainen-lehti N:o 21, III vuosikerta, 1926 Aitosuomalaista ilmestyi vuonna 1928 104 numeroa ja vuosina 1929–1930 86 numeroa vuodessa. Sivuja oli vuosina 1928–1929 420 ja vuonna 1930 350. Vuosikerta maksoi 1928–1930 60 markkaaSuomen Lehdistön historia 5. Aitosuomalainen kertoi erityisesti kieliasioista Suomessa, sukunimien taustoista sekä Ruotsin Länsipohjan suomalaisen vähemmistön vaikeasta asemasta. Lehti halusi kouluissa opetettavan ruotsin sijasta muita kieliä, esimerkiksi englantia vuonna 1924 Aitosuomalainen 5/1924, sivu 79. Aitosuomalainen kertoi myös Ruotsin lehdistön vihamielisestä suhtautumisesta suomalaisiin ja erityisesti lehden kannattamiin aitosuomalaisiin Aitosuomalainen 11/1926, sivu 105, kirjoittanut Esko Hakkila. == Lähteet == == Aiheesta muualla == * Pörssitiedon esitys kustannusyhtiö Aitosuomalaisesta Luokka:Ilmestymästä lakanneet suomalaiset sanomalehdet
Joseph Leopold Imesch

Joseph Leopold Imesch (21. kesäkuuta 1931 Grosse Pointe Farms – 22. joulukuuta 2015) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 16. joulukuuta 1956 ja nimitettiin sen vihkipiispaksi sekä Pomarian titulaaripiispaksi 8. helmikuuta 1973. Piispaksi vihkiminen seurasi 3. huhtikuuta. Pääkonsekraattorina toimi John Francis Dearden, jota avustivat Walter Joseph Schoenherr ja Thomas John Gumbleton.Catholic-Hierarchy.org: Bishop Joseph Leopold Imesch Imesch sai 30. kesäkuuta 1979 nimityksen Joliet in Illinoisin piispaksi, jonka virkaan hänet asetettiin 28. elokuuta. Hän jäi eläkkeelle 16. toukokuuta 2006. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2015 kuolleet
Paulino do Livramento Évora

Paulino do Livramento Évora (22. kesäkuuta 1931 Praia – 16. kesäkuuta 2019) oli kapverdeläinen roomalaiskatolinen piispa. Hänet vihittiin spiritaanien papiksi 16. joulukuuta 1962 ja nimitettiin Santiago de Cabo Verden hiippakunnan johtoon 21. huhtikuuta 1975. Piispaksi vihkiminen seurasi 1. kesäkuuta. Pääkonsekraattorina toimi Eduardo André Muaca, jota avustivat Francisco Esteves Dias ja Zacarias Kamwenho.Catholic-Hierarchy.org: Bishop Paulino do Livramento Évora, C.S.Sp. Évora jäi eläkkeelle 22. heinäkuuta 2009. == Lähteet == Luokka:Kapverdeläiset henkilöt Luokka:Katoliset piispat Luokka:Vuonna 1931 syntyneet Luokka:Vuonna 2019 kuolleet
Osmo Meskanen

Osmo Meskanen (taiteilijanimeltään Jerobeam Salakyttä) on entinen uimahyppääjä, joka on saavuttanut 33 Suomen mestaruutta ja kaksi Pohjoismaiden mestaruuttaOsmo Meskanen – alias Jerobeam Salakyttä, YLE 1.2.2007. Hän on kehittänyt pellehyppytoimintaa kymmeniä vuosia ja vetänyt Jerobeam Salakyttä Team -nimistä esiintyjäryhmää. Meskanen toimii Helsingin kaupungin virkamiehenä. == Lähteet == Luokka:Suomalaiset uimahyppääjät Luokka:Syntymävuosi puuttuu Luokka:Elävät henkilöt
Francisco Esteves Dias

Francisco Esteves Dias (21. syyskuuta 1920 São Vicente da Chã – 2. joulukuuta 1977) oli Angolassa toiminut portugalilainen roomalaiskatolinen piispa. Hän kuului benediktiineihin.Catholic-Hierarchy.org: Bishop Francisco Esteves Dias, O.S.B. Esteves Dias sai 1. heinäkuuta 1963 nimityksen Luson hiippakunnan johtoon, ja piispaksi vihkiminen seurasi 8. syyskuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel António Pires. Esteves Dias osallistui Vatikaanin toiseen kirkolliskokoukseen. Hän erosi tehtävistään Luson piispana 13. huhtikuuta 1976. == Lähteet == Luokka:Portugalilaiset papit Luokka:Katoliset piispat Luokka:Benediktiinit Luokka:Vuonna 1920 syntyneet Luokka:Vuonna 1977 kuolleet
Florentino de Andrade e Silva

Florentino de Andrade e Silva (9. huhtikuuta 1915 São Andres do Mosteiro – 7. joulukuuta 1989) oli portugalilainen roomalaiskatolinen piispa. Hänet vihittiin papiksi 31. lokakuuta 1937 ja nimitettiin Porton hiippakunnan vihkipiispaksi sekä Heliosebasten titulaaripiispaksi 31. joulukuuta 1954. Piispaksi vihkiminen seurasi 27. maaliskuuta 1955. Pääkonsekraattorina toimi António Ferreira Gomes, jota avustivat Manuel Marilla Ferreira da Silva ja Domingos da Apresentação Fernandes.Catholic-Hierarchy.org: Bishop Florentino de Andrade e Silva De Andrade e Silva sai 1. heinäkuuta 1972 nimityksen Faron piispaksi, jona hän toimi, kunnes erosi tehtävistään 4. huhtikuuta 1977. Hän osallistui Vatikaanin toiseen kirkolliskokoukseen. == Lähteet == Luokka:Portugalilaiset papit Luokka:Katoliset piispat Luokka:Vuonna 1915 syntyneet Luokka:Vuonna 1989 kuolleet
Manuel Vieira Pinto

Manuel Vieira Pinto (8. joulukuuta 1923 São Pedro de Aboim, Portugali – 30. huhtikuuta 2020 Porto, Portugali) oli portugalilaissyntyinen mosambikilainen roomalaiskatolinen arkkipiispa. Hänet vihittiin papiksi 7. elokuuta 1949 ja nimitettiin Nampulan hiippakunnan johtoon 21. huhtikuuta 1967. Piispaksi vihkiminen seurasi 29. kesäkuuta. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja Manuel Marilla Ferreira da Silva.Catholic-Hierarchy.org: Archbishop Manuel Vieira Pinto 4\. kesäkuuta 1984 Vieira Pinto sai nimityksen Nampulan arkkipiispaksi. Lisäksi hän toimi vuosina 1992–1998 Pemban apostolisena hallitsijana. Hän jäi eläkkeelle 16. marraskuuta 2000. == Lähteet == Luokka:Mosambikilaiset papit Luokka:Katoliset arkkipiispat Luokka:Vuonna 1923 syntyneet Luokka:Vuonna 2020 kuolleet